ล้างกาวจากผิวหนัง ล้างกาวจากพื้นผิวต่างๆ ใช้ Gorilla Glue ยังไงให้ปลอดภัย
บีบน้ำยาล้างจาน 1 ช้อนโต๊ะ (15 มล.) ใส่อ่างหรือกะละมังที่เติมน้ำอุ่นไว้ 2 ถ้วยตวง (ประมาณ 500 มล.) แช่ผิวที่เลอะกาวทิ้งไว้ในน้ำ 5 นาที เทน้ำทิ้ง แล้วเปลี่ยนน้ำผสมน้ำยาล้างจานใหม่ จากนั้นทำซ้ำตามขั้นตอน จะช่วยให้กาวหลุดลอกจากผิวหนังได้ หยดน้ำผลไม้รสเปรี้ยวตรงผิวที่เลอะกาว ประมาณ 2 - 3 หยด หรือผ่าครึ่งมะนาว (เหลืองหรือเขียวก็ได้) แล้วทาที่ผิวโดยตรง ทิ้งน้ำผลไม้รสเปรี้ยวหรือมะนาวไว้ที่ผิวประมาณ 5 นาที กรดซิตริกจะเริ่มกัดกาวให้หลุดลอกออกมา ระวังอย่าใช้วิธีนี้ ถ้ามีแผลหรือผิวบาง แพ้ง่าย เพราะน้ำผลไม้รสเปรี้ยวจะกัด เกิดอาการระคายเคืองได้ ใช้คอตตอนบัดหรือสำลีก้อนชุบน้ำยาล้างเล็บมาเล็กน้อย ถ้าเลอะกาวกินบริเวณกว้าง ให้เทน้ำยาล้างเล็บใส่ถ้วยหรือชาม จากนั้นจุ่มส่วนที่เลอะกาวลงไปแช่ประมาณ 6 - 10 นาที ค่อยเอาออก แล้วล้างด้วยน้ำอุ่นผสมน้ำยาล้างจาน ต้องใช้น้ำยาล้างเล็บที่เป็นอะซิโตน 100% เพราะเป็นสารออกฤทธิ์ (active ingredient) ที่จะกัดกาวให้หลุดลอกออกไป ถือหินภูเขาไฟให้มั่นด้วยมือเดียว แล้วขัดไปมาที่ผิวหนังส่วนที่เลอะกาว ให้กดลงไปพอประมาณ จะได้ขัดถูกาวออกมาได้ แต่อย่าแรงจนผิวถลอกหรือเป็นแผล ทำแบบนี้ซ้ำๆ 2 - 3 นาที จนกาวหลุดลอกจากผิว  ถ้ากลัวผิวเสียหรือถลอก ให้เปลี่ยนทิศทางทุกครั้งที่ขัดด้วยหินภูเขาไฟ หรือใช้ถุงมือขัดตัวที่หยาบๆ หน่อย ก็ช่วยขัดกาวออกได้เหมือนกัน หาถ้วยมาใบหนึ่ง แล้วผสมน้ำตาล 1 ช้อนพูน กับเกลือ 1 ช้อนพูดลงไป ตามด้วยน้ำพอให้ส่วนผสมแฉะๆ ผสมแล้วใช้ทาบริเวณที่เลอะกาว แล้วถูด้วยนิ้ว พอเริ่มหายหยาบ ก็เช็ดออกแล้วลงส่วนผสมใหม่เรื่อยๆ เกล็ดเกลือกับน้ำตาลจะช่วยขัดหยาบให้กาวหลุดลอกออกมาได้ เทน้ำมันทานตะวัน น้ำมันมะพร้าว เบบี้ออยล์ หรือน้ำมันมะกอกใส่ถ้วย แล้วเอาไปอุ่นในไมโครเวฟประมาณ 10 - 20 วินาที อุณหภูมิที่ได้คืออุ่นๆ ไม่ใช่ร้อนจัดจนลวกผิว จากนั้นใช้คอตตอนบัดทาน้ำมันตรงผิวที่เลอะกาวโดยตรง ทิ้งไว้ประมาณ 3 - 4 นาที แล้วเช็คว่ากาวละลายหรือยัง ถ้ายังให้ทำซ้ำตามขั้นตอนอีกรอบ บางคนก็ว่าเคยล้างกาวด้วยลิปกลอส (ลิปมัน) สเปรย์น้ำมันสำหรับทำอาหาร ก็ช่วยละลายกาวได้แบบไม่ต้องเอาไปอุ่นก่อน ปกติผิวหนังคนเราจะมีการผลัดผิว เกิดใหม่ตลอดเวลา ถ้าบริเวณที่เลอะกาวไม่ใหญ่มาก ไม่เจ็บ ก็แค่รอให้หลุดออกไปเองใน 5 - 6 วันก็ได้ ให้สังเกตว่าจะมีผิวแตกหรือลอกรอบๆ จุดที่เลอะกาว เป็นวิธีที่เหมาะกับคนที่ไม่อยากกัดกาวออกจากผิวด้วยสารเคมี กาวจะไปสร้างชั้นป้องกัน จนผิวขาดความชุ่มชื้น พอไปรวมกับสารเคมีที่ใช้กัดกาวออกจากผิว จะสังเกตว่าผิวจะแห้ง แตก ลอกได้ คุณแก้ได้โดยทาโลชั่น ครีม หรือเบบี้ออยล์ เพื่อบำรุงฟื้นฟูผิว ถึงจะล่อตาล่อใจแค่ไหน ก็ระวังอย่าดึงทึ้งผิวที่ติดกันออกจากกันเด็ดขาด เพราะกาว Gorilla glue ก็เหมือนกาวตราช้าง เป็นกาวแรง ดีไม่ดีจะกัดผิวไว้แล้ว ก่อนคุณจะทันดึงแยกออกจากกัน ยิ่งถ้าเลอะกาวกินวงกว้าง หรือแสบร้อน ยิ่งต้องรีบไปหาหมอทันที อย่าพยายามดึงกาวออกจากผิว หรือดึงผิวออกจากกันด้วยตัวเอง หาจุดที่ไม่เป็นที่สังเกตของพื้นผิวที่เลอะกาวนั้น เอาสำลีก้อนชุบสารเคมีล้างกาวที่จะใช้ แล้วลองแปะสำลีก้อนไว้ตรงจุดนั้นประมาณ 5 นาทีค่อยเอาออก เช็คว่าจุดนั้นด่างหรือเสียหายไหม จะได้รู้ว่าน้ำยาที่จะใช้ล้างกาว ปลอดภัยใช้ได้จริงหรือเปล่า ให้ใช้อะซิโตน 100% ละลายกาว Gorilla Glue ให้หลุดลอกจากผ้า หรือพื้นผิวแข็งๆ โดยเอาสำลีก้อนชุบอะซิโตนให้ชุ่ม แล้วเอาไปโปะตรงที่เลอะกาว ทิ้งไว้ 5 นาทีค่อยเอาสำลีออก เช็ดทำความสะอาดด้วยผ้าเปียกหมาดอีกที ถ้ายังมีคราบกาวก็ทำซ้ำได้ตามขั้นตอน ห้ามลงอะซิโตนที่พลาสติกเด็ดขาด เพราะจะทำให้เสียหายหนักกว่าเดิม เอาสำลีก้อนหรือทิชชู่พับแล้ว ชุบแอลกอฮอล์ล้างแผล (isopropyl alcohol) แล้วเอาไปโปะตรงที่เลอะกาวประมาณ 5 นาที ให้ออกฤทธิ์ แล้วค่อยเช็ดออก จากนั้นทำความสะอาดด้วยน้ำอุ่นผสมน้ำยาล้างจานอีกที กาวน่าจะนิ่มลง ใช้เกรียงแซะออกได้ง่ายๆ ให้ใช้เกรียงหรืออุปกรณ์อื่น แซะโดยออกแรงเล็กน้อย ที่ขอบของคราบกาว ให้แซะเบาๆ เพื่อยกให้ขอบกาวเผยอขึ้นมา ถ้าไม่ได้ผล ให้ลงอะซิโตนเล็กน้อย โดยใช้สำลีก้อนชุบ จากนั้นลองแซะใหม่อีกที ลงอะซิโตนหรือน้ำผสมน้ำยาล้างจานที่ผ้าเล็กน้อย แล้วขัดคราบกาวด้วยแปรงสีฟัน ให้ขัดเปลี่ยนทิศทางไปเรื่อยๆ ลองขัดแบบเร็วๆ แต่เบาๆ ดูว่ากาวหลุดจากผ้าหรือเปล่า พอขจัดคราบกาวเลอะผ้าออกเท่าที่จะทำได้แล้ว ให้เอาผ้าไปซักในเครื่องซักผ้า อย่าซักรวมกับผ้าอื่น เลือกใช้น้ำร้อนสุดเท่าที่มี อย่าลืมอ่านคำแนะนำการซักที่ป้ายก่อน จะได้ไม่ทำเนื้อผ้าเสีย ต้องรอให้ Gorilla Glue แห้งสนิทก่อน ค่อยทำตามขั้นตอนนี้ กาวจะได้ไม่เลอะเทอะไปที่ส่วนอื่นของผ้า ถ้ากาวเลอะพื้นผิวที่เป็นพลาสติก จะขจัดคราบยากมาก เพราะอะซิโตนกับแอลกอฮอล์กัดพลาสติกได้ ให้เอาผ้าคอตตอนไปชุบน้ำอุ่นผสมน้ำยาล้างจานมาชุ่มๆ แล้วปูทับบริเวณที่เลอะกาว ทิ้งไว้ 2 - 4 ชั่วโมง ถ้าผ้าเริ่มแห้ง ให้คอยหยดน้ำผสมน้ำยาล้างจานเพิ่มเรื่อยๆ พอเอาผ้าออก ก็เช็ดกาวที่ละลายแล้วได้เลย แต่ถ้ายังเหลือคราบกาว ให้ขัดถูด้วยแปรงสีฟันเบาๆ ก่อนจะเริ่มสร้างสรรค์ผลงาน ต้องอ่านคำแนะนำที่ฉลากของ Gorilla Glue ให้ละเอียดซะก่อน จะได้รู้ว่าต้องถือยังไง ทากาวยังไง มากน้อยแค่ไหน ถ้าอยากได้ข้อมูลโดยละเอียด จะติดต่อไปที่ฝ่ายบริการลูกค้าของ Gorilla Glue โดยตรงก็ได้ โดยเข้าไปที่เว็บ official จะมีเบอร์โทรและช่องทางติดต่ออื่นๆ เช่น ถ้าจะให้กาวไหลไปที่ปลายปากขวดหรือหลอดสำหรับแต้ม ก็ให้ถือกาวแบบคว่ำขวดลง แล้วเคาะฝากับอะไรแข็งๆ สัก 2 - 3 ครั้ง แบบไม่ต้องกระแทก สวมถุงมือเสมอเวลาทำงานที่ต้องใช้กาว เพื่อป้องกันไม่ให้กาวตราช้างแบบนี้ติดมือได้ อาจจะลองเลือกถุงมือแบบต่างๆ ที่ร้านขายอุปกรณ์ดูก่อน ว่าแบบไหนเหมาะกับคุณและเหมาะกับการใช้งานที่สุด แต่ข้อเสียก็มี คือระวังอย่าเผลอทำการเลอะจนถุงมือติดกัน ถุงมือแบบใช้แล้วทิ้งก็สะดวกดี โดยเฉพาะเวลาทำงานที่ต้องใช้กาว แต่ต้องเลือกที่สวมใส่พอดี อะไรเกะกะ ไม่เกี่ยวข้อง ให้เก็บจากพื้นที่ทำงานไปให้หมด แล้วปูรองทั้งพื้นที่ทำงานด้วยฟอยล์หรือแผ่นพลาสติก ข้อดีของการใช้ฟอยล์ คือกาวแห้งแล้วจะไม่ติด แต่นอกจากนั้นคือปูพื้นเพื่อกันไม่ให้พื้นเปื้อน ไม่ว่าจะเป็นหน้าเค้าน์เตอร์หรือโต๊ะก็ตาม หนึ่งในข้อผิดพลาดหลักๆ ที่คนมักทำกัน คือทำชิ้นงานโดยใช้หัวแต้มกาวเล็กหรือใหญ่เกินไป เดี๋ยวนี้มีกาว Gorilla Glue มากมายหลายรูปแบบ ทั้งแบบแท่งหัวปากกา ไปจนถึงเจลแบบหลอด เพราะงั้นให้ลองศึกษาและทดลองดู ว่ากาวแบบไหน เหมาะจะใช้ทำชิ้นงานของคุณ จริงๆ แล้วถึงจะเป็นชิ้นงานขนาดใหญ่ ก็มักจะทากาวแค่จุดเล็กๆ ปริมาณไม่มากซะเป็นส่วนใหญ่
ล้างบริเวณที่กาวติด โดยใช้น้ำผสมน้ำยาล้างจาน. ทาน้ำผลไม้รสเปรี้ยวที่กาว. ใช้น้ำยาล้างเล็บสูตรอะซิโตน. ขัดผิวด้วยหินภูเขาไฟ (pumice stone). ขัดด้วยเกลือหรือน้ำตาล. ถูด้วยน้ำมันอุ่นๆ. รอจนกาวหลุดไปเอง. ทาครีมบำรุงผิวทีหลัง. ห้ามดึงผิวออกจากกัน. ทดสอบแค่จุดเล็กๆ ก่อน. ลงอะซิโตนที่พื้นผิว. ลง isopropyl alcohol ที่โลหะหรือพื้นผิวที่ไม่ใช่พลาสติก. แซะกาวที่ติดพื้นผิวแข็งๆ ออกด้วยของไม่มีคม. ถ้าเป็นผ้า ให้ใช้แปรงสีฟัน. ซักผ้าหรือเสื้อผ้า. ปูผ้าเปียกทับพลาสติก. ใช้งานตามคำแนะนำที่ฉลาก. สวมถุงมือ. ปูพื้นกันเปื้อน. เลือกหัวแต้มกาวให้เหมาะกับงาน.
https://www.wikihow.com/Remove-Gorilla-Glue https://www.wikihow.com/Remove-Gorilla-Glue https://www.wikihow.com/Remove-Gorilla-Glue
Removing Glue from Skin Removing Glue from Other Surfaces Being Safe When Working with Gorilla Glue